ตลาดหุ้นยุโรปเปิดตลาดพุ่งขึ้น หลังหุ้นอังกฤษขานรับชัยชนะ”เดวิด คาเมรอน”
ตลาดหุ้นยุโรปเปิดตลาดวันนี้พุ่งสูงขึ้น ภายหลังจากที่พรรคอนุรักษ์นิยมได้รับชัยชนะในศึกเลือกตั้งของอังกฤษ ส่งผลให้นายเดวิด คาเมรอน หัวหน้าพรรคมีสิทธิที่จะได้ทำหน้าที่นายกรัฐมนตรีอังกฤษอีกสมัย
8 พ.ค. 2558

สำนักข่าวอินโฟเควสท์ รายงานตลาดหุ้นยุโรปเปิดตลาดวันนี้พุ่งสูงขึ้น ภายหลังจากที่พรรคอนุรักษ์นิยมได้รับชัยชนะในศึกเลือกตั้งของอังกฤษ ส่งผลให้นายเดวิด คาเมรอน หัวหน้าพรรคมีสิทธิที่จะได้ทำหน้าที่นายกรัฐมนตรีอังกฤษอีกสมัย
ดัชนี Stoxx Europe 600 พุ่ง 2.1% แตะ 397.02 เมื่อเวลา 8.10 น.ตามเวลาลอนดอน ดัชนี CAC-40 ตลาดหุ้นฝรั่งเศสเปิดที่ 4,999.48 จุด เพิ่มขึ้น 32.26 จุด, +0.65% ดัชนี DAX ตลาดหุ้นเยอรมันเปิดที่ 11,483.07 จุด เพิ่มขึ้น 75.10 จุด, +0.66%
หุ้นโนเกีย พุ่งขึ้น 3.9% ภายหลังจากที่มีรายงานว่า อูเบอร์ เทคโนโลยีส์ ยื่นข้อเสนอเพื่อซื้อกิจการแผนที่จากโนเกีย
สำหรับข้อมูลเศรษฐกิจที่ได้มีการเปิดเผยไปแล้วในวันนี้ ได้แก่ สำนักงานสถิติแห่งชาติของเยอรมนี (Destatis) เปิดเผยว่า การส่งออกของเยอรมนีในเดือนมี.ค.ขยายตัว 1.2% เมื่อเทียบรายเดือน โดยเป็นการปรับตัวขึ้นต่อเนื่องจากเดือนก.พ.ที่เพิ่มขึ้น 1.4%
ส่วนการนำเข้าในเดือนมี.ค. ปรับขึ้น 2.4% หลังจากขยายตัว 1.3% ในเดือนก่อนหน้า